**ZMLUVA O DIELO
uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov a §- u 65 zákona č. 185/2015 Z. z. Autorský zákon v znení neskorších predpisov
(ďalej len „Zmluva“)**
medzi zmluvnými stranami:

Objednávateľ: Mesto Bardejov
Sídlo: Radničné námestie č. 16, 085 01 Bardejov
IČO: 00 321 842
Zastúpený: MUDr. Boris Hanuščak, primátor mesta
Bankové spojenie: ..................................................

č. ú. (IBAN): SK... ..............................................

(ďalej len ako „Objednávateľ“ alebo „Mesto Bardejov“)

a

Zhotoviteľ:
Obchodné meno: .........................................
Sídlo: .........................................
IČO: .........................................
Zápis: .........................................
Zastúpený: .........................................
Bankové spojenie: (...)

(ďalej len ako „Zhotoviteľ“)

(spolu ako „Zmluvné strany“, jednotlivo ako „Zmluvná strana“).

**Článok I.
Preambula**

Zmluva o dielo sa uzatvára ako výsledok verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Objednávateľ na uzavretie tejto zmluvy použil postup verejného obstarávania priamym rokovacím konaním podľa § 81 písm. h) zákona o verejnom obstarávaní.

**Článok II.**

**Predmet a rozsah Zmluvy**

2.1. Predmetom tejto Zmluvy je vypracovanie architektonickej štúdie a projektových dokumentácií pre stavebné povolenie a realizáciu stavby *„REVITALIZÁCIA LESOPARKU KALVÁRIE V BARDEJOVE“* v rozsahu ponuky zhotoviteľa zo dňa ........... a špecifikácie predmetu zmluvy, ktorá tvorí prílohu č. 1 k tejto zmluve.

2.2 Projektová dokumentácia bude v súlade s Čl. II, bod 2.1. a ponukou Zhotoviteľa spracovaná a predložená v nasledovnom rozsahu:

2.2.1. Vypracovanie architektonickej štúdie,

2.2.2. Vypracovanie projektu pre stavebné povolenie,

2.2.3. Vypracovanie projektu pre realizáciu stavby s výkazom výmer a rozpočtom a to všetko v súlade so špecifikáciou predmetu zmluvy, ktorá tvorí prílohu č. 1 k tejto zmluve.

**Článok III.
Cena diela a platobné podmienky**

3.1. Cena za vykonanie diela je stanovená dohodou zmluvných strán v zmysle zákona č. 18/1996 Z. z. o cenách a v súlade s ponukou Zhotoviteľa, ako cena zmluvná. Zmluvné
strany sa dohodli na cene za riadne a včasne vykonané Dielo spolu v sume vyplní zhotoviteľ EUR bez DPH, sadzba DPH v % vyplní zhotoviteľ, t. j. suma DPH vyplní zhotoviteľ EUR
cena spolu za Dielo v sume vyplní zhotoviteľ EUR s DPH (ďalej len „Zmluvná cena“), ktorá pozostáva z:

a) Ceny za vypracovanie architektonickej štúdie v sume vyplní zhotoviteľ EUR bez
DPH, sadzba DPH v % vyplní zhotoviteľ, t.j. v sume vyplní zhotoviteľ EUR s DPH, ktorá bude objednávateľom uhradená po protokolárnom odovzdaní a prevzatí predmetu zmluvy podľa bodu 2.2.1 tejto zmluvy.

b) Ceny za vypracovanie projektovej dokumentácie k  stavebnému povoleniu v sume vyplní zhotoviteľ EUR bez DPH, sadzba DPH v % vyplní zhotoviteľ, t.j. v sume vyplní zhotoviteľ EUR s DPH, ktorá bude objednávateľom uhradená po protokolárnom odovzdaní a prevzatí predmetu zmluvy podľa bodu 2.2.2 tejto zmluvy.

c) Ceny za vypracovanie projektovej dokumentácie pre realizáciu stavby v sume
vyplní zhotoviteľ EUR bez DPH, sadzba DPH v % vyplní zhotoviteľ, t.j. v sume vyplní zhotoviteľ EUR s DPH, ktorá bude objednávateľom uhradená po protokolárnom odovzdaní a prevzatí predmetu zmluvy podľa bodu 2.2.3 tejto zmluvy.

V prípade, ak počas spracovania diela sa sadzba DPH zmení, bude sa postupovať
v zmysle platných právnych predpisov.

3.2. Cena za predmet diela zahŕňa všetky náklady Zhotoviteľa súvisiace s poskytnutím celého predmetu Diela. Ide najmä o náklady na práce, výkony a činnosti vykonané jeho zamestnancami alebo subdodávateľmi uskutočnené pri zhotovovaní diela, náklady na PHM, technické vybavenie, strojový park a akékoľvek pracovné nástroje Zhotoviteľa, akékoľvek náklady spojené so zamestnancami Zhotoviteľa, ako náklady na stravné, ubytovanie, ochranné prostriedky a dopravu zamestnancov, ako aj akékoľvek iné náklady
ktoré Zhotoviteľ vynaloží pri vykonávaní diela, akékoľvek náklady súvisiace s nákupom a dopravou materiálu potrebného pre zhotovenie diela, akékoľvek náklady a všetky iné náklady, ktoré Zhotoviteľ vynaloží pri zhotovení tohto diela. V cene za dielo je zahrnutá aj cena (odmena) za udelenie súhlasu na použitie diela podľa čl. VIII tejto zmluvy.

3.3. V cene za dielo je zahrnutá aj cena za projekčné práce Zhotoviteľa, ktoré budú spočívať v zmene diela na základe pokynov príslušného stavebného úradu v stavebnom alebo kolaudačnom konaní, orgánu verejnej správy alebo vyvolané nekvalitou, neúplnosťou alebo vadou prác zhotoviteľa, architektov alebo nepredvídateľnými okolnosťami, vis major atď.), ako aj zmena diela, ktorej požiadavka vzišla z procesu verejného obstarávania na výber Zhotoviteľa stavby.

3.4. Podkladom pre úhradu ceny za dielo bude faktúra Zhotoviteľa. Prílohou faktúry bude odovzdávací a preberací protokol. Zhotoviteľ je povinný faktúru vystaviť v  3 – och vyhotoveniach a doručiť ju na adresu Objednávateľa. Faktúra Zhotoviteľa bude v súlade s platnými právnymi predpismi.

3.5. Splatnosť faktúry je 30 dní od doručenia faktúry spolu s povinnými prílohami Objednávateľovi (odovzdávací a preberací protokol). V prípade, ak Zhotoviteľ doručí Objednávateľovi faktúru skôr, než mal Objednávateľ možnosť využiť svoje právo vykonať kontrolu zjavných vád, chýb a nedostatkov odovzdávaného diela ako celku alebo skôr, než došlo k spísaniu odovzdávacieho a preberacieho protokolu, plynie 30 dňová lehota splatnosti takto doručenej faktúry odo dňa skončenia kontroly, ktorou Objednávateľ zistí riadne vykonanie odovzdávaného diela.

3.6. V prípade, že faktúra nebude obsahovať všetky potrebné údaje Objednávateľ je oprávnený faktúru vrátiť a požadovať odstránenie nedostatkov. Zhotoviteľ je povinný vystaviť novú faktúru s údajmi uvedenými v bode 2. tohto článku. Dňom doručenia
novej opravenej faktúry Objednávateľovi začne plynúť nová 30 - dňová lehota splatnosti.

**Článok IV.
Lehoty a termíny plnenia**

4.1. Zhotoviteľ sa zaväzuje s odbornou starostlivosťou vykonať Dielo v súlade s podmienkami tejto Zmluvy, a to v nasledovnom časovom horizonte:

- Predloženie návrhu - architektonickej štúdie k pripomienkovaniu – najneskôr do 6 týždňov od podpísania zmluvy

- Vypracovanie a odovzdanie projektovej dokumentácie pre stavebné povolenie – najneskôr do 4 mesiacov od odsúhlasenia architektonickej štúdie (vybavovanie stavebného povolenia si zabezpečí investor)

- Vypracovanie realizačného projektu s výkazom výmer a rozpočtom so zapracovanými podmienkami vyplývajúcimi zo stavebného povolenia – najneskôr do 2 mesiacov odo dňa právoplatnosti stavebného povolenia na predmetnú stavbu.

4.2. Zhotoviteľ bude odovzdávať jednotlivé časti predmetu plnenia postupne. Povinnosť
Zhotoviteľa dodať Dielo je splnená riadnym ukončením a prevzatím všetkých častí
Diela Objednávateľom tak, ako sú špecifikované v bode 4.1. a článku II. tejto Zmluvy.

4.3. Objednávateľ sa zaväzuje, že v súlade s touto Zmluvou riadne vykonané jednotlivé časti
predmetu plnenia (Diela) prevezme a zaplatí za jeho zhotovenie dohodnutú cenu (bod 3.1.).

4.4. Objednávateľ sa zaväzuje poskytnúť Zhotoviteľovi súčinnosť potrebnú na riadne
vykonanie jednotlivých častí predmetu plnenia (Diela). Zmluvné strany sú zo vzájomných rokovaní povinné vyhotoviť písomný „Zápis“ s prijatými opatreniami a závermi podpísaný oboma Zmluvnými stranami.

4.5. Zhotoviteľ sa zaväzuje dodržiavať časový harmonogram a odovzdať jednotlivé plnenia
časti predmetu v dohodnutých termínoch.

4.6. Zhotoviteľ nie je v omeškaní so zhotovením Diela, resp. jeho časti, z nasledovných dôvodov:

4.6.1 v prípade požiadaviek Objednávateľa na zmenu, doplnenie, úpravu diela, ktoré
podstatným spôsobom menia dielo tak, že dielo objektívne nemožno v pôvodných
termínoch vyhotoviť ani pri vynaložení maximálne možného úsilia;

4.6.2 v prípade intervencie štátnych orgánov, orgánov miestnej štátnej správy, alebo
územnej samosprávy, na ktorú nedal priamo alebo nepriamo dôvod Zhotoviteľ, ako
aj v prípade prieťahov akýchkoľvek správnych konaní súvisiacich s realizáciou
Diela, o celú dobu trvania takejto intervencie, resp. prieťahov;

4.6.3 v prípade zásahu vyššej moci, ak nemožno rozumne predpokladať, že by Zhotoviteľ
tento zásah alebo jeho následky odvrátil alebo prekonal, a ďalej, že by v čase
účinnosti tejto Zmluvy tento zásah predvídal alebo mohol predvídať.

**Článok V.
Práva, povinnosti a prehlásenia Zmluvných strán**

5.1 Zhotoviteľ je povinný:

5.1.1. zaobstarať všetku Podkladovú dokumentáciu potrebnú pre riadne vykonanie Diela,
vrátane obstarania podkladov a dokumentov a vykonania obhliadok, zameraní
a zisťovaní potrebných pre riadne vykonanie Diela

5.1.2.   postupovať pri vykonávaní Diela s odbornou starostlivosťou;

5.1.3. bezodkladne oznamovať Objednávateľovi s dostatočným časovým predstihom
akékoľvek skutočnosti, ktoré majú a/alebo môžu mať akýkoľvek vplyv na plnenie tejto
Zmluvy;

5.1.4. kedykoľvek poskytnúť na žiadosť Objednávateľa všetky vyžadované informácie a
dokumenty týkajúce sa plnenia tejto Zmluvy a zhotovovania Diela a umožniť
Objednávateľovi riadnu kontrolu vykonávania Diela;

5.1.5. kedykoľvek poskytnúť na žiadosť Objednávateľa všetky vyžadované informácie a
dokumenty týkajúce sa finančnej situácie Zhotoviteľa, informácie potrebné
k vytvoreniu reálneho a aktuálneho obrazu o finančnej situácii Zhotoviteľa, ako aj iné
súvisiace informácie;

5.1.6. zdržať sa všetkých úkonov, ktorými by alebo ktorých následkami by ohrozil a/alebo
zmaril plnenie tejto Zmluvy;

5.1.7. kedykoľvek v priebehu plnenia autorského dozoru poskytnúť Objednávateľovi:
- posúdenie vhodnosti technologických postupov, použitých materiálov
a technológií;

- návrhy na optimalizáciu technických a ekonomických riešení Projektu z hľadiska
použitých materiálov, technológií, prevádzkových nákladov a postupov, upozornenia na možnosti finančných a energetických úspor;

 5.1.8   Zhotoviteľ vyhlasuje a ubezpečuje Objednávateľa, že:
- nie je v úpadku a/alebo hroziacom úpadku;

- jeho personálne, odborné a materiálno-technické kapacity mu umožňujú riadne
a včas plniť túto Zmluvu;

- nemá voči Objednávateľovi akékoľvek pohľadávky, či už splatné alebo nesplatné,
s výnimkou pohľadávky na zaplatenie Zmluvnej ceny;

 - na jeho majetok nebol vyhlásený konkurz alebo povolená reštrukturalizácia a že si
nie je vedomý žiadnych skutočností nasvedčujúcich tomu, že došlo alebo by
v budúcnosti mohlo dôjsť k podaniu návrhu na vyhlásenie konkurzu alebo
povolenie reštrukturalizácie;

 - voči Zhotoviteľovi nie sú vedené žiadne exekučné konania a/alebo iné
vykonávacie konania a že si nie je vedomý žiadnych skutočností nasvedčujúcich
tomu, že došlo alebo by v budúcnosti mohlo dôjsť k podaniu návrhu na vykonanie
exekúcie a/alebo k začatiu iných vykonávacích konaní proti Zhotoviteľovi;
- zhotoviteľ nie je stranou/účastníkom akéhokoľvek súdneho a/alebo správneho
konania, ktoré by mohlo zmariť a/alebo obmedziť plnenie tejto Zmluvy
Zhotoviteľom;
- je plne oprávnený a spôsobilý uzatvoriť a plniť túto Zmluvu;
- uzatvorenie a plnenie tejto Zmluvy nie je v rozpore s akýmikoľvek záväzkami
Zhotoviteľa voči tretím osobám;

- nie je v zozname platiteľov DPH, pri ktorých nastali dôvody na zrušenie
registrácie DPH. Ak sa tak stane, Zhotoviteľ je povinný informovať
Objednávateľa nasledujúci pracovný deň odo dňa zápisu do daného zoznamu;
- spĺňa všetky podmienky stanovené všeobecne záväznými právnymi predpismi na
uzatvorenie a plnenie tejto Zmluvy, najmä podmienky vyplývajúce zo zákona
o verejnom obstarávaní a súvisiacej legislatívy.

5.2. Zhotoviteľ vyhlasuje a zodpovedá Objednávateľovi za to, že všetky vyhlásenia uvedené
v predchádzajúcom bode Zmluvy sú pravdivé, aktuálne a úplné, pričom Zhotoviteľ
je povinný zabezpečiť pravdivosť, aktuálnosť a úplnosť týchto vyhlásení počas celej
doby účinnosti tejto Zmluvy.

5.3. Objednávateľ je povinný:

5.3.1. Poskytovať Zhotoviteľovi nevyhnutnú súčinnosť

5.3.2. Bezodkladne oznamovať Zhotoviteľovi s dostatočným časovým predstihom
akékoľvek skutočnosti, ktoré majú a/alebo môžu mať akýkoľvek vplyv na plnenie
tejto Zmluvy;

5.3.3. Zdržať sa všetkých úkonov, ktorými by alebo ktorých následkami by ohrozil
a/alebo zmaril plnenie tejto Zmluvy.

5.4. Objednávateľ vyhlasuje a ubezpečuje Zhotoviteľa, že jeho finančná situácia mu umožňuje plniť finančné záväzky vyplývajúce z tejto Zmluvy.

**Článok VI.
Odovzdanie a prevzatie Diela**

6.1. Odovzdanie a prevzatie diela bude prebiehať písomne formou protokolov o odovzdaní
a prevzatí medzi Zhotoviteľom a Objednávateľom podľa jednotlivých častí Diela podľa
Zmluvy podpísaných oboma Zmluvnými stranami. Dielo, resp. jeho časť, sa považuje
za odovzdané a prevzaté podpísaním protokolu oboma Zmluvnými stranami.

6.2. Dokumentácia bude odovzdaná pre každý stavebný objekt samostatne v počte 6
vyhotovení. Každá profesia bude samostatne v tvrdých papierových zložkách s klopou
na vonkajšej strane s pečiatkou profesie, na vnútornej strane so zoznamom príloh. Každé
vyhotovenie bude zviazané v tvrdých doskách so zoznamom príloh a hlavičkou
projektu. Ďalej bude odovzdaná v digitálnej podobe na CD nosiči vo formátoch \*.doc,\*.xls, \*.pdf a \*jpg.

6.3. Úpravy požadované ako dôsledok nesplnenia požiadaviek príslušných všeobecne
záväzných právnych predpisov a príslušných technických noriem budú zapracované na
náklady Zhotoviteľa;

6.4. V prípade, že príslušný stavebný úrad vznesie počas stavebného konania námietky voči
akejkoľvek časti projektovej dokumentácie, Zhotoviteľ bude povinný, za predpokladu,
že mu budú zo strany Objednávateľa doručené námietky stavebného úradu, v lehote
stanovenej stavebným úradom tieto pripomienky zapracovať, a to na vlastné náklady.

**Článok VII.
Zodpovednosť za vady a odstúpenie od zmluvy**

7.1 Zhotoviteľ zodpovedá za vady, ktoré vznikli jeho činnosťou pri vykonávaní záväzkov
tejto zmluvy.

7.2 Zhotoviteľ zodpovedá za to, že dielo podľa čl. II. tejto zmluvy bude vykonané v rozsahu
a kvalite vymedzenej v tejto zmluve a v jej prílohe/ách, všeobecne záväzných právnych
predpisov, technických predpisov a technických normách, ako aj v súlade
s požiadavkami stavebného úradu a dotknutých orgánov/subjektov a účastníkov
stavebného konania, zápisov z rokovaní, vyjadrení príslušného
stavebného úradu, orgánu verejnej správy.

7.3 Zhotoviteľ zodpovedá za vady (i právne) diela (jeho časti), ktoré má dielo v čase jeho
odovzdania objednávateľovi, aj keď vyjdú najavo až po odovzdaní a prevzatí diela alebo jeho časti. Dielo má vady, ak dielo (jeho časť) alebo ktorákoľvek vec (vrátane jej súčasti
alebo príslušenstva), právo alebo iná majetková hodnota, ktorá je súčasťou predmetu
zmluvy, sa nehodia na účel sledovaný touto zmluvou alebo nezodpovedajú rozsahu
a kvalite vymedzenej v tejto zmluve, technických normách, všeobecne záväzných
právnych predpisov, technických predpisov, ako aj v súlade s požiadavkami stavebného
úradu a dotknutých orgánov/subjektov a účastníkov stavebného
konania, zápisov z rokovaní, vyjadrení príslušného stavebného úradu, orgánu
verejnej správy. Objednávateľ je oprávnený neprevziať dielo, ktoré nie je
vykonané riadne alebo včas podľa podmienok určených v tejto zmluve a v jej
prílohe. V takom prípade objednávateľ nie je v omeškaní.

7.4 Zhotoviteľ nezodpovedá za vady, ktoré boli spôsobené:
- použitím nevhodných podkladov prevzatých od objednávateľa a zhotoviteľ ani pri
vynaložení všetkej odbornej starostlivosti, všetkého úsilia nemohol zistiť ich
nevhodnosť,
- plnením nevhodných pokynov objednávateľa za splnenia podmienky, že zhotoviteľ
objednávateľa na nevhodnosť pokynov výslovne upozornil a ten na ich dodržaní
napriek tomu výslovne trval.

7.5 V prípade, že zhotoviteľ neplní svoje záväzky vyplývajúce z tejto zmluvy a jej
prílohy, týkajúcich sa vypracovania diela porušuje zmluvu podstatným spôsobom
a objednávateľ má právo požadovať odstránenie vád a nedorobkov bez zbytočného
odkladu a to náhradným plnením bez vád, alebo dodaním chýbajúceho plnenia. Tým
nie je dotknuté oprávnenie objednávateľa odstúpiť od tejto zmluvy.

7.6 Objednávateľ má právo odstúpiť od tejto zmluvy z dôvodov uvedených v zákone alebo
v tejto zmluve. Zmluvnými dôvodmi na odstúpenie od zmluvy sú najmä:

* omeškanie zhotoviteľa s plnením povinností je viac ako 14 kalendárnych dní,
* je zjavné, že zhotoviteľ dielo nedokončí riadne a/alebo včas,
* zhotoviteľ bezdôvodne preruší vykonávanie diela alebo jeho časti,
* dielo má vady,
* zhotoviteľ písomne prehlási, že dielo alebo jeho časť nevykoná.

Odstúpením od zmluvy nie je dotknuté právo objednávateľa na náhradu škody alebo na
zmluvnú pokutu.

7.7 V prípade, ak sa neskôr preukáže nekvalita, neúplnosť diela, prípadne budú zistené iné
vady diela ako napr.: nezrovnalosti v stavebnej časti, nesúlad s výkazom výmer,
chýbajúce časti projektovej dokumentácie na jednotlivé časti diela, ktoré sú nevyhnutné
pre realizáciu a správne fungovanie stavby, chybne uvedené rozmery, počty kusov
jednotlivých prvkov, nesprávne použitá technológia a podobne,
má objednávateľ nárok požadovať od zhotoviteľa náhradné plnenie alebo dodanie
chýbajúceho plnenia v primeranej lehote stanovenej objednávateľom. Rovnako má
objednávateľ nárok požadovať od zhotoviteľa náhradné plnenie vždy vtedy, ak
projektová dokumentácia kvalitatívne nezodpovedá účelu a povahe diela na jej základe
zhotovovaného. Reklamácia bude uplatňovaná písomnou formou v listinnej podobe
alebo elektronickej podobe e-mailom na adresu uvedenú v čl. X. tejto Zmluvy. Ak sa zmluvné strany nedohodnú inak, lehota na odstránenie vád bude 3 pracovné dni od písomného doručenia reklamácie zhotoviteľovi na adresu jeho sídla alebo na emailovú adresu.

7.8 Dielo ani jeho časti nie je zhotoviteľ oprávnený poskytnúť iným osobám než objednávateľovi.

7.9 Uplatnením nárokov z vád diela nie sú dotknuté nároky objednávateľa na náhradu škody
alebo na zmluvnú pokutu. Zhotoviteľ zodpovedá objednávateľovi za všetky nezrovnalosti, rozdiely a vady diela vypracovaného zhotoviteľom a skutočne nameranými hodnotami (rozdielne hodnoty vo výkaze výmer stavby a pozemkov, nesprávne použitá technológia) a hodnotami jednotlivých položiek rozpočtu odovzdaného objednávateľovi.

**Článok VIII.
Licenčná zmluva k Dielu**

8.1. Zhotoviteľ sa zaväzuje zabezpečiť vysporiadanie výhradných majetkových (autorských)
práv osôb participujúcich na vykonávaní Diela v rozsahu, ktorý umožní Zhotoviteľovi
riadne udeliť Objednávateľovi súhlas na použitie Diela (ďalej len „licencia“) k Dielu
v rozsahu tohto článku; Zhotoviteľ je povinný na požiadanie preukázať
Objednávateľovi vysporiadanie výhradných majetkových (autorských) práv osôb
participujúcich na vykonávaní Diela.

8.2. Zhotoviteľ prehlasuje a ubezpečuje Objednávateľa, že je plne oprávnený udeliť
Objednávateľovi licenciu v rozsahu tohto článku a že sa Objednávateľ stane
oprávneným nadobúdateľom licencie v rozsahu tohto článku.

8.3. Dňom odovzdania a prevzatia príslušnej časti Diela Objednávateľovi a zaplatenia tomu
zodpovedajúcej príslušnej časti Zmluvnej ceny Zhotoviteľ udeľuje Objednávateľovi
licenciu na všetky spôsoby použitia Diela, resp. jeho časti, známe v čase jej odovzdania,
najmä však na:

8.3.1.vyhotovenie rozmnoženiny Diela;

8.3.2 spojenie Diela s iným dielom;

8.3.3 verejné vystavenie Diela;

8.3.4 spracovanie Diela;

8.3.5 verejné rozširovanie originálu Diela alebo jeho rozmnoženiny;

8.3.6 uvedenia Diela na verejnosti.

8.4. Licencia podľa tohto článku sa udeľuje:

8.4.1. Vo vecne a územne neobmedzenom rozsahu;

8.4.2. Na neobmedzený čas;

8.4.3. Ako výhradná licencia s tým, Zhotoviteľ je povinný zdržať sa použitia Diela
v rozsahu licencie udelenej podľa tohto článku;

8.4.4. So súhlasom Zhotoviteľa udeliť sublicenciu k Dielu akejkoľvek tretej osobe;

8.4.5. So súhlasom Zhotoviteľa postúpiť licenciu k Dielu akejkoľvek tretej osobe;

8.4.6. Bez toho, aby bol Objednávateľ povinný využívať licenciu k Dielu;

8.4.7. Odplatne, pričom odmena za licenciu je súčasťou Zmluvnej ceny a Zmluvné
strany sa explicitne dohodli, že odmenu za licenciu nebudú osobitne vyčíslovať.

8.5. Dňom odovzdania Diela, resp. jeho časti a zaplatením tomu zodpovedajúcej príslušnej
časti Zmluvnej ceny Zhotoviteľ udeľuje Objednávateľovi neodvolateľný súhlas na zmenu
Diela, ktorá zahŕňa zmenu funkčného využitia, konštrukcii, dispozície, farebného
vyhotovenia a priestorového usporiadania. V prípade, ak medzi autorov Diela, resp. jeho
časti patria aj tretie osoby, Zhotoviteľ sa zaväzuje zabezpečiť ich súhlas so zmenou Diela
podľa predchádzajúcej vety ku dňu odovzdania príslušnej časti Diela.

**Článok IX.
Odstúpenie od Zmluvy**

9.1. Zhotoviteľ je oprávnený písomne odstúpiť od tejto Zmluvy, v prípade, ak je
Objednávateľ v omeškaní s platením časti Zmluvnej odmeny o viac ako 30 dní.

9.2. Objednávateľ je oprávnený odstúpiť od tejto Zmluvy, ak:

9.2.1. Je Zhotoviteľ v omeškaní s plnením akéhokoľvek termínu podľa tejto Zmluvy o viac ako 30 dní;

9.2.2. Zhotoviteľ nepostupuje pri vykonávaní Diela v súlade s touto Zmluvou a jej prílohou a/alebo víťazným súťažným návrhom Zhotoviteľa a/alebo pokynmi Objednávateľa a/alebo príslušnými všeobecne záväznými právnymi predpismi a/alebo príslušnými technickými normami a nápravu nevykoná ani v dodatočnej lehote poskytnutej Objednávateľom;

9.2.3. Nedošlo k dohode Zmluvných strán v prípade úpravy Diela podľa bodov 6.3.
a 6.4 vyššie;

9.2.4. Zhotoviteľ porušuje povinnosti vyplývajúce alebo súvisiace s touto Zmluvou, pričom nedošlo k náprave ani v dodatočnej lehote poskytnutej Objednávateľom;

9.2.5. Sa preukáže, ktorékoľvek z vyhlásení Zhotoviteľa v bode 5.2 vyššie ako nepravdivé a/alebo neúplné a/alebo zavádzajúce a/alebo neaktuálne;

9.2.6. Zhotoviteľ nezabezpečí súhlasy ostatných autorov Diela, resp. jeho časti v zmysle bodu 9.5 vyššie;

9.3 Odstúpením od Zmluvy zanikajú všetky práva a povinností strán zo Zmluvy, odstúpenie
od zmluvy sa však nedotýka nároku zhotoviteľa na náhradu škody a vykonaných prác ku dňu odstúpenia od zmluvy, zaplatenie zmluvnej pokuty, záväzku mlčanlivosti, ani ostatných nárokov, ktoré svojou povahou majú pretrvať aj po zániku tejto Zmluvy.

9.4 V prípade odstúpenia od Zmluvy Objednávateľom nie je Objednávateľ povinný uhradiť
akékoľvek plnenia Zhotoviteľa na základe alebo v súvislosti s touto Zmluvou, ktoré neboli Objednávateľom akceptované a prevzaté; v takom prípade nevzniká Objednávateľovi žiadna zmluvná alebo mimozmluvná zodpovednosť. Pre vylúčenie pochýb Zmluvné strany uvádzajú, že časti Diela prevzaté Objednávateľom do dňa odstúpenia od Zmluvy, nie je Objednávateľ povinný Zhotoviteľovi vrátiť.

9.5 Ak sa po uzavretí Zmluvy zmarí jej základný účel, ktorý bol v nej výslovne vyjadrený,
dôsledku podstatnej zmeny okolností, za ktorých sa Zmluva uzavrela, môže Zmluvná
strana dotknutá zmarením účelu Zmluvy od nej odstúpiť bez akejkoľvek zodpovednosti.

**Článok X.
Zástupcovia Zmluvných strán**

10.1. Zmluvné strany sa dohodli, že všetky informácie a žiadosti spojené s touto Zmluvou
budú zasielať a oznamovať kontaktným osobám písomne, t. j. poštou alebo elektronickou poštou na nasledovné adresy:

Zástupca Objednávateľa pre technické záležitosti:
Meno a priezvisko: ......................................
Adresa: Radničné námestie 16, Bardejov
Telefónne číslo: ...............................
E-mailová adresa: .............................@bardejov.sk

Zástupca Objednávateľa pre zmluvné/obchodné záležitosti:
Meno a priezvisko: ....................................
Adresa: Radničné námestie 16, Bardejov
Telefónne číslo: ..................................
E-mailová adresa: ...................@bardejov.sk

Zástupca Zhotoviteľa pre technické veci:
Meno a priezvisko:
Adresa:
Telefónne číslo:
E-mailová adresa:

Zástupca Zhotoviteľa pre zmluvné/obchodné záležitosti:
Meno a priezvisko:
Adresa:
Telefónne číslo:
E-mailová adresa:

**Článok XI.**

**Sankcie**

11.1. V prípade nedodržania termínu splatnosti faktúry je zhotoviteľ oprávnený účtovať objednávateľovi úrok z omeškania vo výške 0,03 % z dĺžnej čiastky, a to za každý aj začatý deň omeškania.

11.2. Ak je zhotoviteľ v omeškaní s plnením predmetu plnenia podľa tejto zmluvy, je objednávateľ oprávnený uplatniť si zmluvnú pokutu vo výške 0,03 % z celkovej ceny diela, a to za každý aj začatý deň omeškania.

11.3. Povinnosť zmluvnej strany nahradiť škodu vzniknutú v dôsledku porušenia jej povinnosti zabezpečenej zmluvnou pokutou zostáva zaplatením zmluvnej pokuty nedotknutá v celom rozsahu.

**Článok XII.
Spoločné a záverečné ustanovenia**

12.1. V zmysle Nariadenia Európskeho parlamentu a Rady (EÚ) 2016/679 o ochrane fyzických osôb v súvislosti so spracovaním osobných údajov a voľnom pohybe týchto údajov (nariadenie GDPR) a zákona č. 18/2018 Z. z. o ochrane osobných údajov, týmto mesto Bardejov ako prevádzkovateľ uvádza, že účelom spracúvania osobných údajov dotknutých fyzických osôb je uzatvorenie a plnenie tejto zmluvy. S cieľom naplnenia tohto účelu, mesto Bardejov spracováva iba osobné údaje, ktoré na dosiahnutie predmetného účelu potrebuje. Osobné údaje sa uchovávajú podľa platného registratúrneho plánu a registratúrneho poriadku, t. j. 10 rokov. Osobné údaje sa poskytujú rôznym príjemcom alebo kategóriám príjemcov iba v prípade plnenia povinností v zákonom ustanovených prípadoch (napr. Najvyššiemu kontrolnému úradu SR, orgánom činným v trestnom konaní, ako aj iným orgánom, o ktorých to ustanovuje osobitný predpis). Zároveň mesto Bardejov poukazuje na to, že prenos osobných údajov do tretej krajiny sa nebude realizovať a taktiež sa z jeho strany neuskutočňuje automatizované rozhodovanie vrátane profilovania. Dotknutá osoba má právo požadovať prístup k osobným údajom, ktoré sa ho týkajú; má právo na opravu, právo na obmedzenie spracúvania osobných údajov, ako aj právo na prenosnosť údajov. Dotknutá osoba má taktiež právo podať návrh na začatie konania na Úrade na ochranu osobných údajov SR. Bližšie informácie o GDPR môže dotknutá osoba získať na webovej stránke www.bardejov.sk, na e-mailovej adrese zodpovedna.osoba@bardejov.sk alebo osobne na Mestskom úrade Bardejov, Radničné námestie 16, 085 01 Bardejov.

12.2. Táto Zmluva, právne a záväzkové vzťahy touto Zmluvou založené a z nej plynúce sa
riadia právnym poriadkom Slovenskej republiky, a to ustanoveniami zákona č. 513/1991 Zb. Obchodný zákonník v znení neskorších predpisov.

12.3. Túto Zmluvu možno ukončiť vzájomnou dohodou zmluvných strán a to len písomnou
formou.

12.4. Túto Zmluvu je možné meniť a dopĺňať len na základe dohody oboch Zmluvných
strán, ktorá bude mať formu písomného dodatku k tejto zmluve, podpísaného
oprávnenými zástupcami oboch Zmluvných strán. Všetky dodatky k tejto zmluve
musia byť uzavreté v súlade so zákonom o verejnom obstarávaní a ostatnou platnou legislatívou. Zmena identifikačných údajov Zmluvných strán zapisovaných do obchodného registra (napr. sídla, zástupcu), zmena identifikačných čísiel spoločnosti (najmä IČ pre DPH, DIČ), ako zmeny útvaru zodpovedného za uzatvorenie a plnenie zmluvy alebo zmena kontaktných osôb sa nebudú považovať za zmeny vyžadujúce si uzavretie dodatku k tejto Zmluve. Zmluvná strana je povinná zmeny týchto údajov – v závislosti od okolností prípadu- oznámiť druhej Zmluvnej strane bez zbytočného odkladu písomne, najneskôr však 10 kalendárnych dní pred prijatím zmeny, alebo do 10 kalendárnych dní po vzniku účinnosti zmeny (registrácia).

12.5. Ak sa akákoľvek písomnosť jednej Zmluvnej strany, zasielaná formou doporučenej
zásielky na adresu Zmluvnej strany uvedenej v špecifikácii Zmluvných strán tejto
Zmluvy, vráti Zmluvnej strane z dôvodu jej nedoručiteľnosti, tak táto písomnosť sa
považuje za doručenú dňom jej vrátenia odosielateľovi.

12.6. Neplatnosť alebo nevykonateľnosť niektorých ustanovení tejto Zmluvy nemá za
následok neplatnosť alebo nevykonateľnosť celej Zmluvy. V takom prípade sa
Zmluvné strany v dobrej viere zaväzujú doplniť neplatné alebo nevykonateľné
ustanovenie znením platným, resp. vykonateľným, ktoré sa svojím zmyslom a účelom
čo najviac približuje pôvodnému ustanoveniu.

12.7. Zmluvné strany sú povinné spolupracovať pri plnení tejto Zmluvy, informovať sa
o všetkých podstatných údajoch, faktoch a okolnostiach, ktoré vzniknú v rámci ich
okruhu záujmov a ktoré majú vplyv na túto Zmluvu.

12.8. Zmluvné strany nie sú oprávnené postúpiť akékoľvek vzájomné pohľadávky
vyplývajúce a/alebo súvisiace s touto Zmluvou bez predchádzajúceho písomného
súhlasu druhej Zmluvnej strane.

12.9. Zmluva je vypracovaná v štyroch rovnopisoch, z ktorých Zhotoviteľ obdrží jeden
rovnopis a Objednávateľ tri rovnopisy.

12.10. Nedeliteľnou súčasťou tejto zmluvy sú jej prílohy a to:
príloha č. 1 – Špecifikácia predmetu zmluvy (opis predmetu zákazky),

12.11. Objednávateľ prehlasuje, že zabezpečí zverejnenie Zmluvy na svojej internetovej
stránke www.bardejov.sk a že o tejto skutočnosti upovedomí Zhotoviteľa.

12.12. Zmluva nadobúda platnosť dňom jej podpisu oboma Zmluvnými stranami a účinnosť
dňom nasledujúcim po dni jej zverejnenia na webovom sídle mesta Bardejov –
www.bardejov.sk.

12.13. Zmluvné strany prehlasujú, že si túto Zmluvu prečítali, bola spísaná podľa ich
skutočnej a slobodnej vôle, jej obsahu porozumeli a na znak súhlasu s ňou oprávnení
zástupcovia Zmluvných strán pripájajú svoje vlastnoručné podpisy.

V Bardejove dňa .................... V..................... dňa..........

 Objednávateľ: Zhotoviteľ:

 Mesto Bardejov .........................................

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 MUDr. Boris Hanuščak
 primátor mesta

Príloha č. 1 k zmluve o dielo – Špecifikácia predmetu zmluvy

**Architektonicko-urbanistické riešenie:**

* + Riešiť nové funkčno-prevádzkové usporiadanie areálu v nadväznosti na širšie okolie historického centra a jeho funkcie.
	+ Zachovať súčasný prírodno-krajinársky charakter areálu kostola a kaplniek vrátane konfigurácie terénu. V prípade zmeny konfigurácie terénu je potrebné, aby bol tento zámer súčasťou novej nosnej koncepčnej myšlienky a aby bol dostatočne čitateľný a prínosný pre nové riešenie lokality.
	+ Nové riešenie má počítať s možnosťou prepájania lesoparku, kaplniek a kostola sv. Kríža a záhradkárskej oblasti.
	+ Lesopark naplniť novými atraktívnymi funkciami s rešpektovaním pietneho charakteru miesta.
	+ Zachovať priehľadové kužele s historickým centrom mesta Bardejov.
	+ Navrhnúť riešenie tak, aby bol podporený (znovuobjavený) genius loci lokality.
	+ Navrhnúť riešenie odtoku dažďovej vody zo strechy Kostola sv. Kríža.

**Vegetačné úpravy:**

Navrhnúť ucelený pohľad na lesopark Kalvárie s prihliadnutím na úpravu jestvujúcej zelene (jej ozdravenie, odstránenie náletovej zelene a pod.), na zapojenie koncepcie lesoparku do veduty mesta s podporou biodiverzity lesoparku a  vhodnou implementáciou vodozádržných opatrení v lokalite.

Navrhnúť komplexnú obnovu územia lesoparku, v ktorom je potrebné rátať s výrubom poškodených a neperspektívnych stromov, ozdravením jestvujúceho porastu, odstránením náletovej zelene a návrhom novej zelene, stromov:

* vyčistiť plochu od náletových a kompozične nevhodných drevín, vytypovať stromové dreviny situované pozdĺž komunikácie, ktoré budú tvoriť kostru budúcej aleje;
* areál kaplniek je možné výsadbou upraviť len na základe návrhu krajinno -architektonických úprav, v prírodno - krajinárskom výraze bez realizovania „intenzívnej údržby“, v druhovej skladbe uprednostniť domáce druhy;
* prípadné úpravy svahov (napr. po výrube drevín) realizovať výlučne krajinnými prvkami s dôrazom na vizuálnu kvalitu navrhnutého riešenia.

**Spevnené plochy:**

* Upraviť plató pred kostolom sv. Kríža s pridanou architektonickou kvalitou so zachovaním pietneho charakteru miesta a priniesť vhodné riešenie so zohľadnením doplnenia spevnených plôch a trasovania nových chodníkov.
* Zabezpečiť prístupy k jednotlivým kaplnkám Kalvárie.
* Úpravu súčasnej komunikácie riešiť tak, aby bola zabezpečená jestvujúca obsluha územia s novým architektonickým výrazom v kontexte celkového riešenia.
* Navrhnúť povrchy, materiál a tvary chodníkov a zjazdných chodníkov a komunikácie v adekvátnej architektonickej kvalite.

**Kalvársky cintorín:**

* Navrhovaná obnova kalvárskeho cintorína má výrazovo a architektonickým spôsobom tvoriť jednotný celok v kontexte celého navrhovaného riešenia areálu.
* Priestoru cintorína prinavrátiť jeho pôvodné postavenie v historickom kontexte mesta
* Kalvárskemu cintorínu prinavrátiť dôstojnosť a jeho pôvodné postavenie v historickom kontexte mesta aj vzhľadom a to, že v danej lokalite sú hroby významných osobností mesta.
* Na kalvárskom cintoríne sa nachádza viacero umelecko-historicky hodnotných náhrobkov a hrobov významných osobností mesta Bardejov, ktoré budú predmetom riešenia.

**Parcela č. 3148/1:**

Mesto Bardejov má snahu podporovať alternatívny spôsob dopravy v meste (budovanie cyklotrás a peších chodníkov), preto bude parkovanie riešené len ako parkovanie formou odstavenej plochy pre návštevníkov lesoparku pod samotným areálom na par. č. 3148/1 k. ú. Bardejov. Avšak vzhľadom na zaujímavosť predmetnej plochy je možné ju zapojiť do riešenia s novou pridanou hodnotou v kontexte navrhovaného riešenia.

**Vodozádržné opatrenia:**

Z pohľadu klimatických zmien tvorí v súčasnosti riešené územie ekostabilizačný prvok. V návrhu je potrebné podporiť túto jeho vlastnosť (podpora biodiverzity a pod.), implementovať vodozádržné prvky a uplatniť taký prístup k zadaniu, aby daná lokalita mala z pohľadu klimatických zmien pridanú hodnotu.